钦定古今图书集成/明伦汇编/宫闱典/第124卷 > 册府元龟 > 《忠直》
## 钦定古今图书集成/明伦汇编/宫闱典/第124卷 > 册府元龟 > 《忠直》

夫策名委质守节无二便蕃左右尽规竭力皆忠之
属也。《周官》“寺人”之职，盖所以给事宫掖周旋禁闼出
纳王命为之密侍所以亲信者焉。而有天资直谅者
居然异禀事君尽礼抗直无挠或托讽以补过或尽
言而竭诚以至保持正人申其冤滞辅翼储贰制其
动摇，或以成荡寇之功，或以立去恶之效伏节死难
无所顾避，史所记皆可称述焉。